इस तरह की तस्वीरें लीक होने का संकट मोबाइल कैमरों से ज्यादा होता है। स्मार्टफोन में तस्वीरों को फिर से स्टोर करना आसान होता है। इसके साथ ही मोबाइल से गोपनीय डेटा और बैंकिंग की जानकारी सार्वजनिक होने की आशंका बनी रहती है। एक्सपर्ट्स का कहना है कि इंटरनेट से फोटो को पूरी तरह हटा देना संभव नहीं है। ऐसी तस्वीरें इंटरनेट पर लंबे वक्त के बाद अचानक दिखती हैं। साइबर एक्सपर्ट सिद्धार्थ पी. भट्ट ने कहा कि गैजेट्स में इस तरह की तस्वीरें नहीं रखनी चाहिए। यदि कोई शख्स इस तरह की तस्वीरें रखता है तो उसे पासवर्ड प्रोटेक्टेड कंप्यूटर में रखना चाहिए। यहां तक कि इन मामलों में अपने रिश्तेदारों और दोस्तों से भी सतर्क रहना चाहिए।